NACRT

UGOVOR

O VRŠENJU USLUGA UNUTARNJEG PLATNOG PROMETA

Zaključen u Tuzli 2021. godine između

Tuzlanski kanton- Ministarstva finansija, Tuzla, kojeg zastupa ministar ....................... (u daljem tekstu: Ministarstvo) i

Transakcijske banke, koju zastupa Direktor (u daljem tekstu: Banka),

 PREDMET UGOVORA

Član 1.

 Predmet ovog ugovora je pružanje usluga poslovne Banke za Budžet Tuzlanskog kantona putem Ministarstva, što obuhvata pružanje usluga: prikupljanje dijela pripadajućih prihoda sa Depozitnog računa Budžeta Tuzalnskog kantona i drugih prihoda koji se uplaćuju na Transakcijski račun, isplatu i prenos sredstava po nalogu Ministarstva, obračun kamata i isplate sredstava po osnovu primljenih sudskih odluka i drugih odluka izvršnih organa, dostavljanje dnevnog izvještaja o uplatama i isplatama javnih prihoda i primitaka i isplatama rashoda i izdataka i oročavanje sredstava po uputama Ministarstva (u daljem tekstu: Usluge).

 Na osnovu javnog poziva Banka je dostavila ponudu broj: od . .2020.godine, koja je predmet ugovora i sastavni dio ovog Ugovora.

 OBAVEZE BANKE

Član 2.

 Banka se obavezuje da će na zahtjev Ministarstva otvoriti bankovni račun u KM za obavljanje platnih transakcija na teritoriji Bosne i Hercegovine i da će redovno vršiti ažuriranje i usaglašavanje salda na istom.

 Račun iz stava 1. ovoga člana vodit će se pod brojem:

 TRANSAKCIJSKI RAČUN broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banka se obavezuje da će na zahtjev Ministarstva otvorati posebne namjenske podračune u KM, putem zaključenja posebnih ugovora, po prethodno podnesenom pismenom zahtjevu Ministarstva.

 Sve obaveze banke i Ministarstva koje se odnose na transakcijski račun iz ovog ugovora primjenjuju se i na zaključene ugovore iz prethodnog stava ovog člana.

Član 3.

 Banka se obavezuje da će za Ministarstvo obavljati sljedeće usluge:

1. Usluge platnog prometa koje uključuju: prikupljanje dijela pripadajućih prihoda sa Depozitnog računa Budžeta Tuzalnskog kantona i drugih prihoda koji se uplaćuju na Transakcijski račun, isplatu i prenos sredstava po nalogu Ministarstva, obračun kamata i isplate sredstava po osnovu primljenih sudskih odluka i drugih odluka izvršnih organa, dostavljanje dnevnog izvještaja o uplatama i isplatama javnih prihoda i primitaka i isplatama rashoda i izdataka i oročavanje sredstava po uputama Ministarstva
2. Oročavanje sredstava na depozite po viđenju u skladu sa uputama Ministarstva;
3. Oročavanje sredstava na oročene depozite sa podračuna u okviru Jedinstvenog računa trezora Tuzlanskog kantona ( u daljem tekstu: JRT TK) u skladu sa uputama Ministarstva;
4. Usluge izvještavanja koje obuhvaćaju:
5. izrada i dostavljanje dnevnih izvoda o stanju na računima kod Banke shodno „Protokolu za primjenu ugovora o otvaranju računa za poslove unutarnjeg platnog prometa (u daljem tekstu Protokol). Izvodi se dostavljaju u elektronskoj formi do 8:00 sati, a u papirnoj formi najkasnije do 12:00 sati svakog radnog dana za prethodni dan.
6. izvještaj po realizaciji sudskih rješenja o izvršenju moraju da sadrže analitički prikaz iznosa glavnice, kamate i troškova postupka i isti se dostavljaju do 8:00 sati sljedećeg radnog dana,

Izvodi koji se odnose na isplate sredstava moraju sadržavati slijedeće elemente:

* broj naloga za plaćanje,
* iznos,
* broj bankovnog računa,
* broj banke,
* datum transakcije,
* broj reference inicijalnog naloga u slučaju povrata sredsta va, i
* druge elemente po zahtjevu Ministarstva.

Član 4.

 Banka se obavezuje da će za Ministarstvo vršiti usluge tehničke potpore koja obuhvata:

1. sudjelovanje bankarskog stručnjaka kod uspostave sistema za financijsko upravljanje na dnevnoj osnovi kako bi se osigurala integracija i interface trezorskog sistema s operacijama i sistemima poslovne banke,
2. razvijanje standardiziranih obrazaca za efikasno bankarsko procesuiranje i izvještavanje o trezorskim uplatama - isplatama,
3. svakodnevno ažuriranje i usaglašavanje salda računa sa Ministarstvom.

Član 5

 Banka se obavezuje da će račun iz člana 2. ovog ugovora biti zaštićen na način koji će osigurati da će banka primati na ovaj račun samo uplate i isplate iz člana 3. ovog ugovora, te onemogućiti bilo koje druge platne transakcije, bez ekspiicitnog naloga ovlaštenih potpisnika Ministarstva.

Član 6

 Banka se obavezuje da transfer sredstava po nalogu Ministarstva izvrši momentom prijema naloga u elektronskoj i pisanoj formi, koja će biti potvrda elektronskog naloga, a prema instrukcijama Ministarstva.

 Registar naloga za plaćanje koji je ovjeren i potpisan od strane ovlaštenih osoba sa kartona deponovanih potpisa predstavlja pisanu formu naloga za plaćanje i čini punovažnim dokazni dokument platnog prometa, te Ministarstvo neće prilagati ovjerene i potpisane pojedinačne naloge za plaćanje.

 Banka se obavezuje da će izvršiti prijenos sredstava i na osnovu ručnog, pojedinačnog naloga Ministarstva, izdatog u pisanoj formi, potpisanog i ovjerenog od strane ovlaštenih osoba.

Član 7.

 Banka će izvršavati naloge dostavljene od Ministarstva u visini raspoloživog stanja na računu.

Član 8.

 Po prijemu sudskog rješenja ili rješenja drugih izvršnih organa, Banka, kod koje je otvoren Glavni račun, će obavijestiti Ministarstvo o prijemu istog, uz dostavljanje kopije predmetnog rješenja.

 Po prijemu sudskog riješenja ili rješenja drugih izvršnih organa, Banka, kod koje nije otvoren Glavni račun će obavijestiti Ministarstvo o prijemu istog i proslijediti ga banci kod koje je otvoren Glavni račun.

 Banka može izvršiti sudsko rješenje ili rješenje drugih izvršnih organa tek po obavijesti Ministarstva i do visine raspoloživih sredstva za izvršenje sudskih rješenja.

 Banka će do 8:00 sati slijedećeg radnog dana, za prethodni radni dan, dostaviti Ministarstvu na e-mail adrese spisak zaprimljenih i realiziranih izvršnih rješenja.

 Banka će primljena sudska rješenja i rješenja dugih izvršnih oragana izvršiti zaduživanjem računa Ministarstva internim nalogom Banke, po dobijanju obavijesti Ministarstva, a sve u skladu sa odredbama Zakona o izvršnom postupku (“Službene novine Federacije BiH”, br: 32/03,52/03,33/06,

 Na ostala pitanja prinudne naplate koja nisu uređena ovim ugovorom, primjenjuju se odredbe Uputstva o načinu i postupku izvršenja naloga za prinudnu naplatu preko računa kod ovlaštenih organizacija (Službene novine Federacije BiH“, broj:83/15).

Član 9.

 Banka se obavezuje će na sredstva Ministarstva koja se deponuju na Transakcijskom računu koji je predmet ovog ugovora, plaćati kamatu u iznosu od xx % na godišnjem nivou.

 Banka se obavezuje će na oročena sredstva sa podračuna u okviru JRT TK plaćati kamatu u iznosu od xx % na godišnjem nivou.

 Obračun, pripis i isplata prihoda po osnovu kamata za sredstva na računima iz stava 1. i 2. ovog člana banka će vršiti mjesečno, na Depozitni račun Budžeta Tuzlanskog kantona.

 Banka se obavezuje da će obračun, pripis i isplatu prihoda po osnovu kamata izvršiti posljednjeg dana u mjesecu za prethodni mjesec, te da će obračun dostaviti Ministarstvu u formi i na način određen uputama Ministarstva.

 Oročavanje sredstva sa podračuna u okviru JRT TK vršit će se putem zaključivanja posebnih ugovora za svaki podračun pojedinačno , a period oročenja ne može biti duži od isteka fiskalne godine u kojoj se zaključujeu ugovor o oročavanju sredstava.

Član 10.

 Banka se obavezuje da će sve usluge navedene u čl. 2. do 9. ovog ugovora obavljati bez naknade. Ugovorne strane su saglasne i svojim potpisom na ovom ugovoru potvrđuju da je Ministarstvo oslobođeno od plaćanja bilo kakve naknade po ovom ugovoru, uključujući, a ne ograničavajući se i na ostale troškove prilikom izvršenja poslova iz ovog ugovora, te se stoga ugovorne strane unaprijed odriču od pokretanja bilo kakvog sudskog i/ili vansudskog postupka po ovom osnovu.

OBAVEZE MINISTARSTVA

Član 11

 Ministarstvo se obavezuje da će naloge za plaćanje popunjavati u skladu sa važećim propisima koji reguliraju ovu materiju i da će Registar naloga za plaćanje potpisivati samo ovlaštene osobe koje su deponirale potpise (kolektivno) na kartonima deponiranih potpisa kod Banke.

 Ministarstvo je dužno odmah obavijestiti Banku o svim eventualnim statusnim promjenama, promjenama adrese i ovlaštenih osoba, uz dostavu odgovarajuće dokumentacije.

 Ministarstvo je duž no provjeriti tačnost izvoda o stanju na računu i u toku od dva radna dana izvršiti reklamaciju kod Banke.

OSTALE ODREDBE

Član 12.

 Banka i Ministarstvo u obavljanju platnih transakcija dužni su se pridržavati važećih propisa koji reguliraju ovu materiju, pridržavajući se principa poslovanja u dobroj vjeri.

Član 13.

 Ugovor se zaključuje na period od pet (pet) godina.

 Ministarstvo zadržava pravo raskinuti ovaj ugovor i prije ugovorenog roka ukoliko nije zadovoljno kvalitetom usluga Banke, sa otkaznim rokom od 15 dana uz obavještenje u pisanoj formi drugoj ugovornoj strani.

 Svaka ugovorna strana će imati pravo da raskine Ugovor sa trenutnim efektom u slučaju materijalne povrede Ugovora od strane druge ugovorne strane, uz obavještenje u pisanoj formi drugoj ugovornoj strani.

Član 14.

 Sve obaveze između Ministarstva i Banke, koje su predmet ovog ugovora bit će posebno definirane „Protokolom', koji je sastavni dio ovog ugovora.

Član 15.

 Sve eventualne sporove po ovom ugovoru, ugovorne strane će riješiti sporazumno putem „Protokola", a ukoliko to nije moguće nadležan je sud u Sarajevu.

Član 16.

 Ugovor je sastavljen u četiri (4) istovjetna primjerka od kojih svaka ugovorna strana zadržava po dva (2) primjerka. Ugovor stupa na snagu đanor/i potpisivanja.

 Ministar Direktor Banke

 Za Ministarstvo Za Banku

 Broj: Broj:

 Datum: Datum: